Precedent la Inalta Curte

Judecatorii au amanat toate procesele in materie civila si penala. Ei nu au stabilit un termen, dar cel mai probabil acesta va fi anul viitor.Mai multe dosare mediatizate aveau astazi termen de judecata pe rolul acestor completuri. Printre aceste cazuri: Calin Popescu Tariceanu - judecat pentru marturie mincinoasa si contestatiile in anulare facute de Elena Udrea si Alina Bica.Astazi mai aveau termen la aceste completuri afaceristii Dinu Pescariu si Claudiu Florica, fostul judecator Veronica Carstoiu sau fostul senator Victor Mocanu. Urmatorul termen va fi, cel mai probabil, in ianuarie 2019.Inalta Curte va organiza marti, 11 decembrie, noua tragere la sorti a completurilor de 5 judecatori, asa cum a cerut Sectia pentru Judecatori a Consiliului Superior al Magistraturii.In urma cu o saptamana, completurile de 5 judecatori au amanat pentru data de 14 ianuarie toate dosarele. Printre procesele amanate sunt si cele in care sunt judecati Liviu Dragnea, Victor Ponta, Toni Grebla, Sebastian Ghita, Cristian Rizea, Viorel Hrebenciuc sau Tudor Chiuariu.E pentru prima data in istoria instantei supreme cand activitatea acestor completuri este blocata. Sectia pentru Judecatori a CSM a transmis, saptamana trecuta, recomandarea ca Inalta Curte sa organizeze "de indata" o noua tragere la sorti a completurilor de 5 judecatori, cu mentiunea ca, de aceasta data, aceste completuri vor fi in numar total de sase, trei in civil si trei in penal.Toate dosarele vor fi repartizate noilor completuri.